Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2241

12. ÖKOLÓGIAI INFORMÁCIÓ Meg kell adni az adott anyag vagy készítmény lehetséges hatásait, viselkedését és sorsát a környezetben, a levegõben, a vízben és/vagy a talajban. Ha lehetséges, meg kell adni a lényeges vizsgálati adatokat (például LC50, halon ≤1 mg/l) is. Le kell írni az anyag vagy készítmény természetének tulajdonítható legfontosabb környezeti hatásokat és a felhasználás valószínû módját. Hasonló információt kell szolgáltatni azokról a veszélyes termékekrõl is, melyek az anyagok vagy készítmények lebomlásakor keletkeznek. Az ökológiai információ az alábbiakból állhat: 12.1. Ökotoxicitás Ide sorolandók a halakon, Daphnián, algán vagy más vízi növényen rendelkezésre álló akut és krónikus vízi szervezetekre való toxicitási adatok. Emellett, ha vannak toxikológiai adatok a talaj mikro- vagy makroszervezeteire, vagy más, a környezet fontos élõlényeire, például mada- 2004/56. szám rakra, méhekre és növényekre, akkor ezeket is figyelembe kell venni. Ha az anyag vagy készítmény gátolja a mikroorganizmusok tevékenységét, akkor a szennyvíz-iszap kezelõ üzemekre kifejtett hatást is meg kell említeni. 12.2. Mobilitás A mobilitás az anyag vagy a készítmény adott összetevõjének az a képessége, hogy ha a környezetbe kerül, a talajvízben szétterjedhet vagy a kibocsátás helyétõl messze kerülhet. [Ezt az — csak az anyagra jellemzõ — információt készítményre nem lehet megadni. Ezért ahol rendelkezésre áll és indokolt, meg kell adni a készítményben lévõ összes olyan anyagra, amelyet a 2. pontban megadott elõírások szerint a biztonsági adatlapon fel kell tüntetni.] A lényeges adatokhoz az alábbiakat sorolhatjuk: — ismert vagy elõre látható eloszlás a környezeti szektorokban, — felületi feszültség, — adszorpció/deszorpció. Az egyéb fizikai-kémiai sajátságokat lásd a 9. címsornál. 12.3. Perzisztencia és lebomlási képesség Ez az anyagoknak vagy a készítmények megfelelõ alkotórészeinek az a képessége, hogy a megfelelõ környezeti közegben biodegradációval vagy más úton, mint például oxidáció vagy hidrolízis, képesek lebomlani. Ahol lehet, a lebomlás felezési idejét meg kell adni. Az anyagoknak vagy a készítmények megfelelõ összetevõinek azt a képességét, hogy a szennyvíz-iszapot kezelõ üzemekben képesek lebomlani, szintén meg kell említeni. 12.4. Bioakkumulációs képesség Ez az anyagoknak vagy a készítmények vagy a készítmények megfelelõ alkotórészeinek az a képessége, hogy az élõszervezetekben felhalmozódnak és bejutnak a táplálékláncba, erre utalnak a KOW és BCF adatok, ha rendelkezésre állnak. 12.5. Egyéb káros hatások Ha rendelkezésre állnak, meg kell adni minden egyéb környezetet károsító hatásra vonatkozó információt, mint pl. az ózon depletáló képességet, a fotokémiai ózontermelõ képességet és/vagy globális felmelegedést okozó tulajdonságot. Jegyzetek Gondoskodni kell arról, hogy a környezetre vonatkozó lényeges információt a biztonsági adatlap címsorai alatt megadják, különös tekintettel azokra a javaslatokra, melyek az ellenõrzött szabadba jutásnál, a véletlen szabadba jutásnál, és a 6., 7., 13., 14., valamint a 15. pontban található, szállításnál és ártalmatlanításnál szükséges intézkedésekre vonatkoznak.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes